text: বটকৃষ্ণ পাল (জন্ম: ১৮৩৫ - মৃত্যু: ১২ জুন ১৯১৪) (ইংরেজি: Batakrishna Pal) একজন বিখ্যাত ওষুধ ব্যবসায়ী, সমাজসেবী এবং দানবীর ।
  
  বটকৃষ্ণ পালের আদি নিবাস হাওড়ার শিবপুর। তিনি মাত্র ১২ বছর বয়েসে মামার মসলার দোকানে কাজ করতে আরম্ভ করেন। এরপর কিছুদিন তিনি পাটের ব্যবসা করেন। তারপর ১৮৫৬ খ্রিস্টাব্দে কলকাতার খেংরাপট্টিতে একটি মসলার দোকান খুলে স্বাধীনভাবে ব্যবসা আরম্ভ করেন। এরপর এই দোকানেই তিনি কিছু বিলিতি ওষুধ রেখে বিক্রি করতে আরম্ভ করেন এবং পরবর্তী সময়ে বিখ্যাত ও সফল ওষুধ ব্যবসায়ী হয়ে ওঠেন। তাঁর স্থাপিত ব্যবসায়ী প্রতিষ্ঠান বি কে পাল অ্যান্ড কোম্পানি দেশি ফর্মুলায় ওষুধ তৈরি ও বিক্রি আরম্ভ করে । 
  
  বটকৃষ্ণ পাল একজন দাতা হিসেবেও বিখ্যাত । তিনি নিজের জন্মস্থান শিবপুরে একটি উচ্চ ইংরেজি বিদ্যালয় এবং বেনিয়াটোলায় বালক ও বালিকাদের জন্য দুটি প্রাথমিক বিদ্যালয় স্থাপন করেন । 
  
  তিনি কাশীতে মৃত্যুবরণ করেন ।
  
  তথ্যসূত্র 
  
  বিষয়শ্রেণী:বাঙালি ব্যবসায়ী
  বিষয়শ্রেণী:ভারতীয় ব্যবসায়ী
  বিষয়শ্রেণী:১৮৩৫-এ জন্ম
  বিষয়শ্রেণী:১৯১৪-এ মৃত্যু
title: বটকৃষ্ণ পাল